CELEX: 32016R1356
Language: sl
Date: 2016-08-09 00:00:00
Title: Izvedbena uredba Komisije (EU) 2016/1356 z dne 9. avgusta 2016 o spremembi Izvedbene uredbe (EU) št. 1105/2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz preje visoke trdnosti iz poliestra s poreklom iz Ljudske republike Kitajske, ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana, kakor je bila spremenjena z Izvedbeno uredbo (EU) št. 907/2011

10.8.2016   
            
            
               SL
            
            
               Uradni list Evropske unije
            
            
               L 215/20
            
         IZVEDBENA UREDBA KOMISIJE (EU) 2016/1356
   z dne 9. avgusta 2016
   o spremembi Izvedbene uredbe (EU) št. 1105/2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz preje visoke trdnosti iz poliestra s poreklom iz Ljudske republike Kitajske, ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana, kakor je bila spremenjena z Izvedbeno uredbo (EU) št. 907/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“),
   ob upoštevanju Izvedbene uredbe Sveta (EU) št. 1105/2010 z dne 29. novembra 2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz preje visoke trdnosti s poreklom iz Ljudske republike Kitajske, ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana (2) in zlasti člena 4 uredbe,
   ob upoštevanju naslednjega:
   A.   VELJAVNI UKREPI
   
   
               (1)
            
            
               Z Izvedbeno uredbo (EU) št. 1105/2010 je Svet uvedel dokončno protidampinško dajatev na uvoz preje visoke trdnosti iz poliestra (razen sukanca za šivanje), nepripravljene za prodajo na drobno, vključno z monofilamenti številke manj kot 67 deciteksov s poreklom iz Ljudske republike Kitajske, ki se trenutno uvršča pod oznako KN 5402 20 00 („zadevni izdelek“).
            
         
               (2)
            
            
               Zaradi velikega števila proizvajalcev izvoznikov v Ljudski republiki Kitajski, sodelujočih v preiskavi, ki je privedla do uvedbe protidampinške dajatve („prvotna preiskava“), je bil izbran vzorec kitajskih proizvajalcev izvoznikov; za družbe, vključene v vzorec, so bile uvedene individualne stopnje dajatve v višini od 0 % do 5,5 %, za druge sodelujoče družbe, ki niso bile vključene v vzorec, pa je bila določena stopnja dajatve v višini 5,3 %. Seznam teh družb je naveden v Prilogi k Izvedbeni uredbi (EU) št. 1105/2010. Navedena Priloga je bila spremenjena z Izvedbeno uredbo Sveta (EU) št. 907/2011 (3). Dvema sodelujočima nevzorčenima družbama je bila odobrena posamezna preiskava v smislu člena 17(3) osnovne uredbe. Zanju je bila določena dajatev v višini 0 % in 9,8 %. Za vse druge družbe v Ljudski republiki Kitajski je bila uvedena stopnja dajatve v višini 9,8 %.
            
         
               (3)
            
            
               Člen 4 Izvedbene uredbe (EU) št. 1105/2010 novim kitajskim proizvajalcem izvoznikom, ki Komisiji predložijo zadostne dokaze za izpolnjevanje meril iż navedenega člena, omogoča, da se jim odobri stopnja dajatve, ki se uporablja za sodelujoče družbe, ki niso vključene v vzorec, tj. 5,3 %. Ta merila so:
               
                           —
                        
                        
                           zadevnega izdelka v obdobju prvotne preiskave (od 1. julija 2008 do 30. junija 2009) ni izvažal v Unijo,
                        
                     
                           —
                        
                        
                           ni povezan z nobenim izvoznikom ali proizvajalcem v Ljudski republiki Kitajski, za katerega veljajo ukrepi, uvedeni z Izvedbeno uredbo (EU) št. 1105/2010,
                        
                     
                           —
                        
                        
                           je zadevni izdelek dejansko izvažal v Unijo po obdobju prvotne preiskave, na katerem temeljijo ukrepi, ali je prevzel nepreklicno pogodbeno obveznost, da izvozi znatno količino zadevnega izdelka v Unijo.
                        
                     
         B.   ZAHTEVEK NOVEGA PROIZVAJALCA IZVOZNIKA
   
   
               (4)
            
            
               Kitajska družba Zhejiang Kingsway High-Tech Fiber Co., Ltd. („vložnik“) je zahtevala, da se ji odobri stopnja dajatve, ki se uporablja za sodelujoče družbe, ki niso bile vključene v vzorec („obravnava novega proizvajalca izvoznika“ ali „ONPI“).
            
         
               (5)
            
            
               Za ugotovitev, ali vložnik izpolnjuje merila za odobritev ONPI iz člena 4 Izvedbene uredbe (EU) št. 1105/2010, je bila izvedena preiskava.
            
         
               (6)
            
            
               Vložniku je bil poslan vprašalnik, s katerim je bil pozvan, naj predloži dokaze, da izpolnjuje vsa zgoraj navedena merila iz člena 4 Izvedbene uredbe (EU) št. 1105/2010.
            
         
               (7)
            
            
               Komisija je zbrala in preverila vse informacije, za katere je menila, da so potrebne za ugotovitev, ali vložnik izpolnjuje navedena tri merila za odobritev ONPI. V prostorih vložnika v Hainingu v Ljudski republiki Kitajski je bil izveden preveritveni obisk.
            
         
               (8)
            
            
               Vložnik je predložil zadostne dokaze za to, da izpolnjuje tri merila iz člena 4 Izvedbene uredbe (EU) št. 1105/2010. Vložnik je dejansko dokazal, da:
               
                           (i)
                        
                        
                           je bil ustanovljen leta 2013 in da se je proizvodnja zadevnega izdelka začela izvajati konec leta 2014, torej po obdobju preiskave;
                        
                     
                           (ii)
                        
                        
                           ni povezan z nobenim izvoznikom ali proizvajalcem iz Ljudske republike Kitajske, za katerega veljajo protidampinški ukrepi, uvedeni z Izvedbeno uredbo (EU) št. 1105/2010, ter
                        
                     
                           (iii)
                        
                        
                           zadevni izdelek dejansko izvaža v Unijo od februarja 2015.
                        
                     
         
               (9)
            
            
               Zato bi se morala vložniku v skladu s členom 4 Izvedbene uredbe (EU) št. 1105/2010 odobriti stopnja dajatve, ki se uporablja za sodelujoče družbe, ki niso bile vključene v vzorec, tj. 5,3 %, in bi ga bilo treba dodati na seznam sodelujočih kitajskih proizvajalcev izvoznikov, ki niso bili vključeni v vzorec.
            
         
               (10)
            
            
               Komisija je vložnika in industrijo Unije obvestila o navedenih ugotovitvah in jima dala možnost, da predložita pripombe. Prejela ni nobenih pripomb.
            
         
               (11)
            
            
               Ta uredba je v skladu z mnenjem Odbora, ustanovljenega s členom 15(1) osnovne uredbe. –
            
         SPREJELA NASLEDNJO UREDBO:
   Člen 1
   Priloga, navedena v členu 1 Izvedbene uredbe (EU) št. 907/2011, o spremembi Izvedbene uredbe (EU) št. 1105/2010, se nadomesti z naslednjim:
   
      
         „PRILOGA
         
            NEVZORČENI SODELUJOČI PROIZVAJALCI IZVOZNIKI NA KITAJSKEM
         
         
            Dodatna oznaka Taric A977
         
         
                     Ime družbe
                  
                  
                     Mesto
                  
               
                     Heilongjiang Longdi Co. Ltd
                  
                  
                     Harbin
                  
               
                     Jiangsu Hengli Chemical Fibre Co. Ltd
                  
                  
                     Wujiang
                  
               
                     Hyosung Chemical Fiber (Jiaxing) Co. Ltd
                  
                  
                     Jiaxing
                  
               
                     Shanghai Wenlong Chemical Fiber Co. Ltd
                  
                  
                     Shanghai
                  
               
                     Shaoxing Haiu Chemistry Fibre Co. Ltd
                  
                  
                     Shaoxing
                  
               
                     Sinopec Shanghai Petrochemical Company
                  
                  
                     Shanghai
                  
               
                     Wuxi Taiji Industry Co. Ltd
                  
                  
                     Wuxi
                  
               
                     Zhejiang Kingsway High-Tech Fiber Co. Ltd.
                  
                  
                     Haining City“
                  
               
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. avgusta 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL L 315, 1.12.2010, str. 1.
   
      (3)  Izvedbena uredba Sveta (EU) št. 907/2011 z dne 6. septembra 2011 o spremembi Izvedbene uredbe (EU) št. 1105/2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz preje visoke trdnosti iz poliestra s poreklom iz Ljudske republike Kitajske, ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana (UL L 232, 9.9.2011, p. 29).